Forbes
Форбс (, IPA:) амерички је бизнис магазин. Излази сваке друге недеље и садржи оригиналне чланке о финансијским, индустријским, инвестиционим и маркетиншким темама. Форбс такође извештава о повезаним темама као што су технологија, комуникације, наука и право. Седиште листа је у Џерзи Ситију (Њу Џерзи). Главни конкуренти Форбса у националној категорији пословних часописа су Фортјун и Блумберг бизнисвик. Магазин је веома познат по својим листама и рангирањима, укључујући листе најбогатијих Американаца (Форбс 400) и рангирање водећих светских компанија (Форбс глобал 2000). Друга добро позната листа Форбса је листа Светских милијардера.

Мото магазина Форбс је „Капиталистичка алатка” (). Председавајући и главни и одговорни уредник Форбса је Стив Форбс, а генерални извршни директор магазина је Мајк Перлис.

Историја 

Берти Чарлс Форбс (финансијски колумниста за Херстове листове) и његов партнер Волтер Дреј (генерални менаџер Магазина Вол Стрита), основали су магазин Форбс 15. септембра 1917. године (). Форбс је дао новац и име за компанију, а Дреј је био одговоран за издавачку експертизу. Оригинално име магазина је било Форбс: Посвећен актерима и делима/ Форбс: Дивоутед ту дуерс енд дуингс (). Дреј је постао потпредседник Издавачке компаније „Б. Ч. Форбс” (), док је сам Форбс постао главни и одговорни уредник (положај на ком је био до своје смрти 1954). Б. Ч. Форбс је у својим позним годинама имао асистенте, своја два најстарија сина: Бруса Чарлса Форбса (1916—1964) и Малколма Стивенсона Форбса (1917—1990).

Б. Ч. Форбс млађи је преузео посао након очеве смрти, а његов значај за компанију се огледао у способностима којима је успео да рационализује пословање и развије маркетинг. Током раздобља када је обављао своју функцију, од 1954. до 1964. године, Чарлс је између осталих заслужан за готово па удуплавање тиража магазина унутар само десет година.

Након смрти М. С. Форбса, његов најстарији син Малколм Стивенсон „Стив” Форбс мл. (1947—) постао је председник и извршни директор Форбса те главни и одговорни уредник магазина Форбс. У раздобљу од 1961. до 1999. године магазин је уређивао Џејмс Мајклс. Године 1993, док је Мајклс још увек био на свом положају, Форбс је постао финалиста за доделу Награде за национални магазин (). Године 2006, инвестициона група Елевејшон партнерс ()— у којој је и рок звезда Боно— исказала је минорно интересовање у Форбс проводећи реорганизацију кроз нову компанију Форбс мидија доо (), којој данас припадају магазин Форбс и сајт Forbes.com заједно са другим медијским подјединицама. У извештају Њујорк тајмса из 2009. године каже се следеће: „40посто предузећа је продато... за пријављених 300милиона долара, па је према томе вредност предузећа 750милиона долара. Према Марку М. Едмистону из Адмидија партнерса, ’сада вероватно не вреди ни пола од тога’”. Касније је откривено да је цена била 264милиона долара.

Продаја седишта и премештање у Џерзи Сити 
Јануара 2010. године, Форбс је потписао уговор о продаји свог седишта— зграде која се налази у 5.авенији на Менхетну— и то Универзитету у Њујорку; услови уговора нису били јавно објављени, али Форбс би наставио да користи просторије продате зграде према одредницама уговора са повратним лизингом (). Седиште компаније је касније (2014. године) премештено у њупортски урбани део Џерзи Ситија (Њу Џерзи).

Продаја Интегрејтед вејл мидији 
Новембра 2013. године, Форбс мидија (који је издавао магазин Форбс) дат је на продају. Ово је делом била заслуга мањиског власника деоница— Елевејшон партнерса. Документа о продаји која је припремила Дојче банк открила су да је издавачев EBITDA године 2012. био 15милиона долара. Форбс је наводно продат по цени од 400милиона долара. Јула 2014. године, породица Форбс је купила Елевејшон и потом продала већински део (51%) компаније Интегрејтед вејл мидија инвестментсу ().

Друге публикације 
Осим Форбса и његове допуне за лајфстајл Форбс лајф (), остали наслови укључују Форбс Азија/ Форбс Ејжа () те 15локалних језичких издања. Стив Форбс и уредници његовог магазина дају савет за инвестирање у седмичном Фоксовом ТВ шоуу Форбс на Фоксу () те у програму Форбс на радију (). Друге групе компаније укључују Форбсову конференцијску групу (), Форбсову саветодавну групу за инвестирање () и Форбсове прилагођене медије (). У извештају Тајмса из 2009. године наводи се следеће: „Стив Форбс се недавно вратио са отворења магазина Форбс у Индији, чиме је број страних издања повећан на 10.” Поред овога, исте године компанија је почела са издавањем Форбсвумена (), кварталног магазина који издаје ћерка Стива Форбса Мојра Форбс и који такође има пратећи .

Компанија је својевремено издавала магазин Америчко наслеђе/ Американ легаси () као заједнички предузетнички подухват, али на крају се овај магазин одвојио од Форбса (14. маја 2007. године).

Компанија је некада такође издавала и магазине Америчка баштина/ Американ херитиџ () и Изуми и технологија/ Инвеншон ен текнолоџи (). Након што компанији Форбс није пошло за руком да пронађе купца, обуставила је издавање ових двају магазина (17. маја 2007. године). Оба магазина је купила Компанија „Американ херитиџ паблишинг” () и наставила да их издаје до пролећа 2008. године.

Форбс од 2009. године издаје Форбсов туристички водич/ Форбс травел гајд ().

Дана 6. јануара 2014. године, магазин Форбс је објавио да у сарадњи са творцем апликација Мазом () покреће апликацију за повезивање на друштвеним мрежама по имену „Стрим” (). Стрим омогућава читаоцима Форбса да спремају и деле визуелни садржај са другим читаоцима те да долазе до садржаја из магазина Форбс и са сајта Forbes.com помоћу апликације.

Веб-сајт 
Сајт Forbes.com је део Форбс диџитала (), подјединице Форбс мидије доо. Форбсова задужбина укључује део анкетног агрегатора RealClearPolitics. Ова два сајта заједно имају посећеност и до 27 милиона јединствених корисника сваког месеца.
Forbes.com користи слоган „Почетна страница за светске пословне лидере” () и 2006. године је тврдио да је најпосећенији пословни  према распрострањености на свету. У извештају Тајмса из 2009. године се наводи да иако „један од топ пет финансијских сајтова према саобраћају [премашује] преко процењених 70милиона долара до 80милиона долара годишњих прихода, [исти] никада није добио очекивану јавну понуду”.

Forbes.com користи „сараднички модел” где широка мрежа „сарадника” пише и објављује чланке директно на . Сарадници се плаћају на основу посећености њихових страница на сајту Forbes.com; сајту је допринело преко 2.500 појединаца, а неки сарадници су зарадили и преко 100.000 долара (према извешћима компаније). Форбс тренутно омогућава оглашивачима да објављују блог постове на  поред регуларног уредничког садржаја, и то кроз програм познат под именом „Брендвојс” () на који отпада више од 10посто дигиталног прихода Форбса; тренутно име оглашивача на сајту је „Адчојсис” (). Forbes.com је такође објављивао претплатничке инвестиционе билтене и онлајн водич за  „Најбоље од веба” (). Тренутно постоје одељци сајта „Форбсови подкасти” () и „Видео” ().

Дејвид Чербак је покренуо Форбсов  1996. године. На сајту је откривен новинарски скандал Стивена Гласа из Њу репаблика (1998), чланак који је одвукао пажњу до интернет новинарства. На врхунцу медијске попраћености наводног Тојотиног изненадног ненамерног убрзања (2010), открио је да је калифорнијски „необуздани Пријус” био обмана; поред овога, још пет других чланака које је написао Мајкл Фјументо против Тојоте показано је да су неистинити и медијска премиса да је фабрика избацивала покварене аутомобиле окончана. Сајт (као и магазин) садржи много листа о милијардерима и њиховој имовини, нарочито скупим кућама, што је критички аспект очигледне популарности .

Тренутно, сајт блокира приступ за кориснике интернета који употребљавају ед блокере (као што је Adblock Plus). Читање чланака је онемогућено, све док сајт Форбса не стави поједини софтвер за блокирање реклама на белу листу и тако омогући приступ онима који га користе. Ово је направљено овако зато што корисници који користе ед блокере не доприносе приходу сајта. Малвер напади са сајта Форбса су такође уочени.

Сајт Forbes.com је карактеристичан по томе што се при сваком првом приступању истом кориснику исписује „цитат дана” (речи одређеног утицајног уметника, научника, бизнисмена и сл. или пак народна пословица). Тренутно се ови цитати могу наћи на засебној подстраници сајта.

Forbes.com је доступан у три издања (САД, Европа, Азија).

Списак листа 
Форбсове листе које се могу наћи на званичном сајту магазина подељене су у неколико категорија (53главне листе у 6категорија), и то:
 Листе богатих ()

 Светски милијардери ()
 400најбогатијих Американаца ()
 Најбогатије породице из Америке ()
 Најбогатије самоостварене жене из Америке ()
 Најбогатији у технологији ()
 50најбогатијих из Хонгконга ()
 50најбогатијих из Аустралије ()
 400најбогатијих из Кине ()
 50најбогатијих из Тајвана ()

  100најбогатијих из Индије ()
 50најбогатијих из Јапана ()
 50најбогатијих из Африке ()
 50најбогатијих из Кореје ()
 50најбогатијих из Малезије ()
 50најбогатијих из Филипина ()
 50најбогатијих из Сингапура ()
 50најбогатијих из Индонезије ()
 50најбогатијих из Тајланда ()

  Компаније ()

 Глобалних 2000водећих компанија ()
 Најпоузданије компаније из Америке ()
 Најбоље мале компаније из Америке ()
 Најиновативније компаније света ()
 Највеће приватне компаније из Америке ()
 Најбоље испод милијарде из Азије ()

  Баснословних 50компанија из Азије ()
 Најобећавајуће компаније из Америке ()
 Највреднији брендови ()
 Најиновативније компаније у расту ()
 Најбољи послодавци из Америке ()

  Људи ()

 Најмоћнији људи света ()
 Моћне пословне жене из Азије ()
 30испод30 ()
 Мртве познате личности с највећом зарадом ()
 Најмоћније жене света ()

  40хероја филантропије ()
 100славних ()
 Менаџери хеџ фондова с највишом зарадом ()
 Најбогатија особа у свакој држави ()

  Места ()

 Најбоље земље за пословање ()
 Најбоља места за пословање и каријеру ()

  Најбоље државе за пословање ()
 Најбоља мала места за пословање ()

  Спортови ()

 Најплаћенији спортисти света ()
 Вредности МЛБ тимова ()
 Вредности Наскар тимова ()
 Вредности НБА тимова ()

  Вредности НФЛ тимова ()
 Вредности НХЛ тимова ()
 Вредности сокер тимова ()

  Образовање ()

 Најцењенији колеџи у Америци ()
 Најбољи колеџи у Америци ()

  Најбоље пословне школе ()
 Најбоље интернационалне пословне школе ()

Види још 
 Форбс 400
 Форбс 500
 Форбс глобал 2000
 Светски милијардери
 Форбс 30 испод 30

Напомене

Референце

Литература 
 Forbes, Malcolm S.. Fact and Comment. New York: Knopf. .
 Grunwald, Edgar A.: The Business Press Editor. New York. .
 Holliday, Karen Kahler (1987). A Content Analysis of 'Business Week', 'Forbes' and 'Fortune' from 1966–1986. Baton Rouge: Masters of Journalism thesis from Louisiana State University. стр. 69. .
 Kohlmeier, Louis M.; Udell, Jon G.; Anderson, Laird B. ур.. Reporting on Business and the Economy. Englewood Cliffs, New Jersey: Prentice-Hall. .
 Kurtz, Howard: The Fortune Tellers: Inside Wall Street's Game of Money, Media, and Manipulation. New York. .
 
 Tebbel, John William; Zuckerman, Mary Ellen (1991). The Magazine in America, 1741–1990. New York. .
 Parsons, D. W.: The Power of the Financial Press: Journalism and Economic Opinion in Britain and America. New Jersey. .

Спољашње везе 

 

1917.
Њу Џерзи
Амерички часописи
Бизнис